Lišće/Lišće/Što sam mislio umirući?


Što sam mislio umirući? 
<div style="text-align:right">Čto ja budu dumat' togda kogda mnje pridetsja umirat'
— jesli ja toljko budu v sostojaniji togda dumat'?</div>
Turgenjev, Stihotvorenija v prozje

Bilo mi je osam godina kad se je novljanska luka gradila. U toj dobi znade većina primorske djece plivati — ja još nisam znao.

Igrajuć se po luci, padnem u more. Potonem. — Voda me digne. Vidim na zidu, vrh sebe, djece — — Pružam ruke — hoću da vičem — — ne mogu! Gutam more, tonem. — — Izgubljen sam!

Taj tren proletjeh sav svoj život. Svi grijesi mlađanog vijeka došli mi na pamet: slador sam uzimao, brata tukao, lagao, na voću bio. — — — Zadnja misao mi bijaše: »Idem u pakao!« — te se onesvijestih. — —

Izvukoše me — a čemu?

 Što ću misliti kada mi dođe smrtni čas, ako tada uopće budem mogao misliti? — Turgenjev, Pjesme u prozi''

005